Lørdag aften var Frederikshavn Sportsdanser Forening vært ved DM i 10-dans. Flere nordjyske klubber var repræsenteret i sportsrækkerne og vandt både 3. og 4. pladser.

For parret Aleksander Sørensen & Cecilie Ek Boe fra Aalborg Danse Center blev det lørdag aften til en 3. plads i Junior2-rækken under DM i 10-dans. Deltagerne i DM i 10-dans fremfører fem latin- og fem standarddanse. Det er første gang Frederikshavnerklubben er vært ved DM. Mesterskabet blev afholdt i Sæby Fritidscenter. Tenna Bloch Petersen, der bor i Frederikshavn, fik sammen med sin dansepartner Magnus Ginge, fjerdepladsen i samme række som Aleksander Sørensen & Cecilie Ek Boe. I rækken Børn2 fik Mathias Nyborg & Annika Kjærgaard fra Frederikshavn Sportsdanserforening en 4. plads. Parret er netop rykket op fra talentrækkerne. I Junior2-rækken var Aalborg Danse Center repræsenteret med yderligere to par, nemlig Daniel Hauberg & Nanna Lynge Rossing samt Ulrik Holm & Maria G. Andersen, som blev henholdsvis nr. 7 og 9.